১৯৭১ সালে মহান মুক্তিযুদ্ধ কালীন সময়ে বাংলাদেশের উত্তর-পশ্চিমাঞ্চলের লাখ লাখ শরনার্থী ভারতের পশ্চিমাঞ্চলের কুচবিহারসহ বিভিন্ন জেলায় আ্শ্রয় গ্রহণ করে। সেই সকল শরণার্থীদের ত্রান ও পূনর্বাসনে জেনেভা ভিত্তিক আন্তর্জাতিক দাতা সংস্থা লুথার্ন ওয়ার্ল্ড ফেডারেশন (ওয়াল্ড সার্ভিস) গুরুত্বপূর্ণ ভূমিকা পালন করে। ১৯৭২ সালের ৮ ফেব্রুয়ারি যুদ্ধবিধস্ত বাংলাদেশের উত্তরাঞ্চলের সাধারণ মানুষের ত্রাণ, পূনর্বাসন ও অবকাঠামো পূনর্গঠনে সহায়তা প্রদানের জন্য লুথারেন ওয়ার্ল্ড ফেডারেশন (ওয়ার্ল্ড সার্ভিস) বাংলাদেশে আরডিআরএস (রংপুর, দিনাজপুর রিলিফ এন্ড রিহেবিলিটেশন সার্ভিস) প্রতিষ্ঠা করে। পশ্চিম বাংলার কুচবিহার প্রদেশে বাংলাদেশী শরনার্থীদের বাংলাদেশে প্রত্যাবর্তনের পর জরুরী ত্রাণ, পূনর্বাসন ও পূনর্গঠনের মধ্য দিয়ে এ সংস্থাটি আজ পর্যন্ত রংপুর বিভাগ সহ মোট ১৮ টি জেলার সর্বস্তরের জনগণের আর্থ-সামাজিক ও সমন্বিত উন্নয়ন কর্মকান্ডে নিরবিচ্ছিন্নভাবে সহযোগিতা ও সেবাদান করে চলেছে।